#  ELEMENTE COMUNE ANUMITOR INTERVENTII

## Definiții și cerințe minime

### **Activitatea agricolă**

#### 1.1 Definirea producției

Activitatea agricolă” este prevăzută astfel încât să permită contribuția la furnizarea de bunuri private și publice prin intermediul unuia dintre următoarele procese sau al ambelor:

a) producția de produse agricole, care include acțiuni precum creșterea animalelor sau cultivarea, inclusiv prin paludicultură, unde produse agricole înseamnă produsele enumerate în anexa I la TFUE, cu excepția produselor pescărești, precum și producția de bumbac și de specii forestiere cu ciclu de producție scurt;

b) ,,menţinerea unei suprafeţe agricole într-o stare care o face adecvată pentru păşunat sau pentru cultivare,

fără acţiuni pregătitoare care care să depășească folosirea metodelor și utilajelor agricole obișnuite”, se face

prin efectuarea a cel puţin unei activităţi agricole anuale, respectiv:

(i) întretinerea terenurilor arabile prin cultivare și/sau prin îndepărtarea vegetației cel puțin odată pe an pe terenul arabil, cu excepția suprafețelor împădurite prin măsurile finanțate prin PNDR 2007-2014 sau 2014-2020 sau PNS;

(ii) întreținerea pajiștilor prin pășunat, recoltarea vegetației prin cel puțin un cosit anual și/sau îndepărtarea vegetației invazive sau cu condiția asigurării de catre beneficiar a unei încărcături minime de 0,3 UVM/ha in perioada de pasunat, cuprinsa intre 01 mai si 30 septembrie a anului de cerere, cu animalele inregistrate în BDE(baza de date electronica ANSVSA) pe care fermierul le deține sau ale membrilor asociatiilor;

(iii) în cazul pajistilor permanente, utilizate pe parcelele agricole situate la altitudini medii ale acestora de peste 1600 metri, menținute în mod natural într-o stare adecvată pentru pășunat, activitatea minimă constă în pășunat, cu asigurarea unei încărcături minime de 0,3 UVM/ha, în perioada de pășunat, cuprinsa intre 01 mai si 30 septembrie a anului de cerere, cu animalele inregistrate în BDE pe care fermierul le deține sau ale membrilor asociatiilor;

#### (iv) in cazul suprafețelor ocupate cu pajiști permanente aflate în proprietatea publică si/sau privată a statului, sunt eligibile la plată daca sunt arendate sau concesionate/închiriate exclusiv crescătorilor de animale, înregistrati în R.N.E., cu conditia ca acestia sa asigure încărcătura minima de animale de 0,3 UVM/ha, in perioada de pasunat, cuprinsa intre 01 mai si 30 septembrie a anului de cerere.

#### (v) realizarea a cel puțin o tăiere anuală de întreținere și, respectiv, cel puțin o cosire anuală a ierburilor dintre rânduri sau o lucrare anuală de întreținere a solului, în cazul viilor și livezilor.

#### 1.2 Definiția menținerii suprafeței agricole

##### 1.2.1 Teren arabil

Terenuri cultivate în scopul producției agricole sau suprafețe disponibile pentru producția agricolă, dar lăsate pârloagă, inclusiv zone neproductive, angajamente de dezvoltare rurală, zone împădurite, zone care respectă cerințele GAEC 8, indiferent dacă terenul respectiv este sau nu ocupat cu sere, solarii sau alte mijloace de protecție fixe sau mobile.

##### 1.2.2 Culturi permanente

Culturile care nu intră într-un sistem de rotație, altele decât pajiștile permanente, care ocupă terenurile pentru o perioadă de cinci ani sau mai mare și care produc recolte repetate, inclusiv pepinierele și speciile forestiere cu ciclu scurt de producție.

##### 1.2.3 Pajiști permanente

Pajiști permanente (păşuni permanente şi fâneţe permanente), sunt terenuri consacrate producției de iarbă și de alte plante furajere erbacee cultivate sau spontane care nu au făcut parte din sistemul de rotație a culturilor din exploatație, timp de cel puțin cinci ani; această noțiune poate include și alte specii, precum arbuștii și/sau arborii, bune pentru pășunat, cu condiția ca iarba și alte plante furajere să rămână predominante.

### **Suprafața agricolă**

#### Elemente specifice sistemelor agroforestiere atunci când sunt înființate sau menținute pe suprafața agricolă

##### Teren arabil

NU ESTE CAZUL

##### Culturi permanente

NU ESTE CAZUL

##### Pajiști permanente

NU ESTE CAZUL

#### Teren arabil

Alte comentarii referitoare la definiția terenului arabil

NU ESTE CAZUL

#### Culturi permanente

##### Definiția pepinierelor

**Pepiniere** - următoarele suprafețe cu plante tinere lemnoase cultivate în aer liber, destinate plantării ulterioare: pepiniere viticole și vii-mamă pentru portaltoi, pepiniere de pomi fructiferi și de fructe de pădure, pepiniere de plante ornamentale, pepiniere comerciale de arbori de pădure, cu excepția arborilor pentru nevoile proprii ale exploatației, crescuți în zona împădurită, pepiniere de arbori și arbuști pentru plantarea în grădini, parcuri, pe marginea drumurilor, pe rambleuri cum ar fi, dar fără a se limita la: plante pentru garduri vii, trandafiri și alți arbuști ornamentali, conifere ornamentale, precum și portaltoii acestora și materialul săditor.

##### Definiția speciilor cu ciclu scurt de producție

“**Specii forestiere cu ciclu scurt de producție**” constau în culturi de plante perene, lemnoase, ale căror rizomi sau tulpini rămân în pământ după recoltare, iar în următorul sezon răsar mlădițe noi. Se stabilesc ca fiind specii forestiere cu ciclu scurt de producție salcia (*Salix* spp.), plopul (*Populus* spp.) cu subspeciile plopul alb (*Populus alba*) și plopul negru (*Populus nigra*), arborele-prințesei (*Paulownia*), arbustul de petrol (*Jatropha*). Suprafețele cultivate cu specii forestiere cu ciclu scurt de producție se recoltează integral cel puțin o dată la 6 ani.

Densitatea de plantare va fi stabilita prin actele interne de implementare.

##### Alte comentarii referitoare la speciile cu ciclu scurt de producție

#### **Pajiști permanente**

#####  Definiția ierburilor și a altor furajere erbicee

*Iarbă sau alte plante furajere erbacee* — toate plantele erbacee care se găsesc în mod obișnuit pe pajiști permanente naturale sau care sunt incluse în mod normal în amestecurile de semințe pentru pajiști și pot fi utilizate în hrana animalelor.

În cadrul pajiștilor este inclusă și Livada tradiţională utilizată extensiv - suprafeţele de livezi tradiţionale care sunt utilizate în principal ca pajişti permanente prin cosit şi/sau păşunat, având dimensiunea minimă a parcelei eligibile de 0,3 ha. Densitatea pomilor este de maximum 240 pomi/ha, indiferent de specia cultivată, iar intervalele dintre pomi sunt acoperite cu specii furajere erbacee sau din flora spontana.

##### Decizia de a utiliza criteriul „arătură (ploughing)” în legătură cu clasificarea permanentă a pășunilor

DA

În caz de răspuns afirmativ o descriere a criteriului “arătură ”

##### Criteriul “Arătură” se poate utiliza, la un interval de minim 5 ani, cu condiția ca în anul următor arăturii să treacă la pajiște permanentă, în vederea însămânțării/supraînsămânțării cu plante erbacee pentru îmbunătățirea componenței floristice.

##### Decizia de a utiliza criteriul „grăpat (tilling)” în legătură cu clasificarea permanentă a pășunilor

DA

În caz de răspuns afirmativ o descriere a criteriului “grăpat ”

Criteriul “***Grăpat”*** se poate utiliza, în funcție de necesități, o dată pe an, în vederea întreținerii covorului erbaceeu de pe pajiști.

 2.4.4. Decizia de a utiliza criteriul “*reînsămânțarea cu diferite tipuri de ierburi”* în legătură cu clasificarea permanentă a pășunilor și descrierea acestuia în cazul unui răspuns afirmativ

DA

În caz de răspuns afirmativ o descriere a criteriului *reînsămânțarea cu diferite tipuri de ierburi*

“*Reînsămânțarea cu diferite tipuri de ierburi” se poate face cel puțin o dată la 10 ani, cu plante care cresc tradițional din familiile graminee și leguminoase, specifice zonei.*

##### Decizia privind includerea altor specii, cum ar fi arbori și/sau arbuști care produc hrană pentru animale, cu condiția ca ierburile și alte furaje erbacee să rămână predominante

Da, respectiv, afini sălbatici, mur, păducel si alte specii din flora spontana.

##### Decizia privind includerea altor specii, precum arbuşti şi/sau arbori, care ar putea face obiectul păşunatului, şi/sau care ar produce hrană pentru animale, acolo unde ierburile și alte furaje erbacee nu sunt în mod tradițional predominante sau sunt absente în zonele de pășunat

1. În caz de răspuns afirmativ se aplică pentru toate SM/regiuni? (da/nu)

NU

1. În caz de răspuns negativ la întrebarea a) aplicabil numai terenurilor care fac parte din practicile locale stabilite? (da/nu)

NU

* În caz de răspuns afirmativ la întrebarea b) descrierea practicilor locale stabilite

NU E CAZUL

c) În caz de răspuns negativ la întrebarea a) nu se limitează la sau se aplică în alte domenii decât practicile locale stabilite? (da/nu) NU E CAZUL

* În caz de răspuns afirmativ, descrierea acoperirii acestor suprafețe

NU E CAZUL

##### Alte comentarii referitoare la definirea pajiștilor permanente

NU E CAZUL

#### Alte comentarii referitoare la definiția suprafaței agricole în general

Suprafață agricolă— orice suprafață utilizată ca teren arabil, pajiști permanente (pășune permanentă sau fâneață permanentă) sau cultivată cu culturi permanente.

### **Hectare eligibile**

#### Criterii pentru stabilirea **predominanței activității agricole** în cazul în care terenul este utilizat, de asemenea, și pentru activități neagricole

Terenul folosit pentru activităti neagricole eligibile la plată:

- în condițiile în care terenul este situat în zonele-tampon din parcurile naționale și naturale pe care se pot desfășura activități agricole, se respectă măsurile impuse în planul de management al ariei protejate, compatibile cu măsurile de sprijin direct.

- **suprafețele ocupate cu pajiști permanente aflate în proprietatea publică si/sau privată a statului,** sunt eligibile la plată daca sunt arendate sau concesionate/închiriate exclusiv crescătorilor de animale, înregistrati în BDE, cu conditia ca acestia sa asigure încărcătura minima de animale de 0,3 UVM/ha, pe toata perioada de pasunat, cuprinsa intre 1 mai si 30 septembrie a anului de cerere.

- crescătorii de animale pot solicita sprijinul direct fie individual fie prin asociatiile de crescatori de animale din care fac parte, asociatii care detin exploatatii inscrise in BDE și animalele în SNIIA.

- suprafețe acoperite cu perdele forestiere cu rol de protecție a culturilor agricole cu latime de maxim 30 metri

- suprafețele cu elemente de peisaj neproductive, precum zone tampon de-a lungul râurilor, margini de câmp, teren necultivat dar intretinut, terase, elemente de peisaj gardurii vii/fâșii împădurite/arbori în aliniament, arbore izolat, pâlcuri arbustive din zona de câmpie, iazuri, rigole, zone cu specii forestiere cu ciclu scurt de producție, zone împădurite, zone cu Mischanthus. Detaliile, factorii de conversie, de ponderare vor fi prevăzute în legislația națională.

-suprafețele neproductive din orice categorie de teren arabil, pot fi și suprafețele care sunt intretinute sau lăsate în pârloagă pe tot parcursul anului dacă se realizează cel puțin una din lucrările minime obligatorii

-suprafețele utilizate pentru producția de cânepă cu conținut de tetrahidrocanabinol din soiurile utilizate nu depășește 0,3%.

#### Criterii pentru încadrarea terenului ca fiind la dispoziția fermierului

Documentele care fac dovada că terenul eligibil declarat este la dispoziția fermierului sunt:

a) adeverință conform înscrisurilor din Registrul Agricol, aferente anului curent de cerere, care se completează conform modelului-cadru prevazut în legislatia naţională și

b) copie conform cu originalul a contractului de închiriere/concesiune/comodat a suprafeței agricole, încheiat între fermier și unitățile administrativ-teritoriale, după caz.

c) copie conform cu originalul a contractului de concesiune/arendă a suprafeței agricole, încheiat între fermier și Agenția Domeniilor Statului

Suprafețele declarate în cererile unice de plată pentru care nu se depun documentele prevăzute anterior până la data-limită de depunere a cererilor unice de plată cu penalitati de intarziere sunt neeligibile.

#### Perioada în care suprafața trebuie să corespundă definiției “hectar eligibil”

#### Anul de cerere în care fermierii depun cererea unică de plată

#### Decizia de a include suprafețele utilizate pentru activitate agricolă numai o dată la doi ani

NU ESTE CAZUL

În caz afirmativ, o justificare pentru o astfel de decizie bazată pe mediu, biodiversitate și motive legate de climă.

NU ESTE CAZUL

#### Decizie privind includerea altor caracteristici peisagistice (cele neprotejate prin GAEC), cu condiția ca acestea să nu fie predominante și să nu împiedice în mod semnificativ desfășurarea unei activități agricole din cauza suprafeței pe care o ocupă

NU ESTE CAZUL

În caz afirmativ, o descriere a acestor alte caracteristici ale peisajului (cum ar fi dimensiunea lor maximă și, dacă SM decide acest lucru, cota maximă din parcela pe care o pot ocupa aceste caracteristici ale peisajului).

NU ESTE CAZUL

#### Decizie cu privire la pajiștile permanente cu caracteristici neeligibile dispersate, de aplicare a coeficienților de reducere ficși pentru a determina suprafața considerată eligibilă

NU ESTE CAZUL

 În cazul unui răspuns afirmativ, o descriere a principiilor aplicate pentru coeficienții de reducere

NU ESTE CAZUL

#### Decizia de a menține eligibilitatea suprafețelor eligibile anterior atunci când acestea nu mai îndeplinesc definiția „hectarului eligibil” în conformitate cu articolul 4 alineatul (1) litera (c) alineatele i) și ia) din regulamentul SPR ca urmare a utilizării sistemelor naționale; ale căror condiții sunt conforme cu intervențiile acoperite de sistemul integrat menționat la articolul 63 alineatul (2) din Regulamentul (UE) HzR care permite producția de produse non-anexă 1 prin paludicultură și care contribuie la obiectivele legate de mediu şi climă ale Regulamentul SPR

NU ESTE CAZUL

În caz de răspuns afirmativ, o descriere a acestor scheme naționale (conformitatea cu cerințele IACS, aplicabilitatea pentru cultivarea produselor care nu fac parte din Anexa I prin paludicultură și contribuția la obiectivele legate de mediu ale SPR)

###  **Fermier activ**

#### 4.1 Criterii de identificare a celor care au un nivel minim al activității agricole

**I.** Este fermier activ:

a). Fermierul care în anul anterior de plată ar fi avut dreptul la plăţi directe care nu ar fi depăşit cuantumul de 5.000 euro, este fermier activ şi poate beneficia de plăţi directe.

b). Fermierul care în anul anterior de plată ar fi avut dreptul la plăţi directe, care ar fi depăşit cuantumul de 5.000 euro, este fermier activ, se înregistreaza la Oficiul Național al Registrului Comerțului ca persoane fizice autorizate, întreprinderi individuale sau întreprinderi familiale sau ca persoane juridice care desfășoară o activitate agricolă.

c). Persoane fizice care în anul anterior de plată ar fi avut dreptul la plăți directe calculate care ar fi depășit cuantumul de 5.000 euro, și care nu se înregistrează la ONRC, trebuie să furnizeze documente din care să rezulte îndeplinirea uneia dintre condițiile:

i) cuantumul anual total al plăţilor directe reprezintă cel puţin 5% din veniturile sale totale obţinute din activităţi neagricole în ultimul an fiscal pentru care sunt disponibile astfel de dovezi verificabile

ii) veniturile totale obţinute în cadrul exploataţiei din activităţi agricole reprezintă cel puţin o treime din veniturile totale obţinute în ultimul an fiscal pentru care sunt disponibile dovezi verificabile

d) Persoane juridice care în anul anterior de plată ar fi avut dreptul la plăţi directe calculate care ar depăşit cuantumul de 5.000 euro, au calitatea de fermier activ dacă sunt înregistraţi la ONRC cu activitate agricolă. În cazul în care aceștia nu sunt înregistrați cu o activitatea agricolă trebuie să furnizeze următoarele documente doveditoare privind:

 i) cuantumul anual total al plăţilor directe reprezintă cel puţin 5% din veniturile sale totale obţinute din activităţi neagricole în ultimul an fiscal pentru care sunt disponibile astfel de dovezi verificabile;

ii) veniturile totale obţinute în cadrul exploataţiei din activităţi agricole reprezintă cel puţin o treime din veniturile totale obţinute în ultimul an fiscal pentru care sunt disponibile dovezi verificabile.

iii) trebuie să furnizeze actul de înfiinţare din care să reiasă activitatea agricolă

#### 4.2 Decizia de a utiliza o listă negativă a activităților neagricole ca instrument complementar

DA

În caz de răspuns afirmativ, o descriere a instrumentului complementar referitor la lista negativă a activităților non agricole

**Lista conform legislaţiei adoptate de statul membru**

Suprafeţe/activităţi neeligibile la plată:

1. suprafețele agricole pe care nu se practică activitatea agricolă, cu exceptia situatiilor de la pct. 3.1 ;
2. suprafețele amenajate ca terenuri permanente pentru activităţi sportive şi de agrement;
3. suprafețele deținute/utilizate/inchiriate/arendate/concesionate/administrate de aeroporturi, aerodromurilor și/sau heliporturilor;
4. suprafețe utilizate pentru activităţi sportive şi de agrement care sunt scoase din circuitul agricol;
5. suprafețele/terenurile firmelor imobiliare scoase din circuitul agricol;
6. suprafețele utilizate de unitățile militare;
7. suprafețele de teren ocupate de parcuri fotovoltaice;
8. suprafețele scoase din circuitul agricol pentru parcurile eoliene și/sau parcuri fotovoltaice;
9. suprafețele de teren aferente lucrărilor de consolidare, de protecție și de apărare și terenul aferent elementelor infrastructurii autostrăzilor și drumurilor naționale aparținând domeniului public al statului, in conformitate cu legislatia specifică din domeniu;
10. suprafețele de teren care constituie zone de protecție ale suprafețelor ocupate de lucrări de amenajare sau de consolidare a albiilor minore, de canale și derivații hidrotehnice la capacitatea maximă de transport a acestora, precum și de alte construcții hidrotehnice realizate pe ape, lucrări de apărare împotriva inundațiilor, construcții și instalații hidrometrice, precum și instalații de determinare automată a calității apelor, în conformitate cu legislaţia specifică din domeniu, sisteme de alimentare cu apă;
11. suprafețele de teren care constituie zone de protecție adiacente infrastructurii de îmbunătățiri funciare, în conformitate cu legislaţia specifică din domeniu;
12. suprafetele declarate/determinate ca teren pârloagă după pajiște temporară;
13. suprafețele declarate în cererea unică de plată în afara limitelor blocului fizic. Excepție sunt cazurile în care fermierul semnalează, la depunerea cererii, necesitatea actualizării limitelor blocului fizic, iar APIA confirmă observația fermierului pe baza celor mai recente imagini ortofoto sau în urma verificărilor la fața locului pentru acest scop;
14. suprafețele cu amenajări piscicole, așa cum acestea sunt prevăzute în Registrul Agricol.
15. Suprafețele ocupate cu pajiști permanente aflate în proprietatea publică privată a statului și neutilizate exclusiv de fermieri crescători de animale
16. Suprafețele utilizate de serviciile de transport feroviar, servicile imobiliare, firme sau companii de construcţii, administratori de păduri de stat ori private, penitenciare, unităţi administrativ-teritoriale - comune, oraşe, municipii, judeţe.

####  4.3 Decizia de a stabili o sumă a plăților directe, nu mai mare de 5 000 Euro, pentru care fermierul va putea fi considerat, în orice caz, ca “fermier activ”

DA

În caz de răspuns afirmativ, suma și justificarea pentru plățile directe (nu mai mult de 5000 euro) pentru care fermierul va putea fi considerat, în orice caz, fermier activ

Fermierul care, în anul anterior de plată, a beneficiat de plăţi directe care nu au depăşit cuantumul de 5000 de Euro şi care desfăşoară cel puţin o activitate agricolă minimă în cadrul exploataţiei sale poate beneficia de plăţi directe şi este considerat fermier activ

### **Tânăr fermier**

* 1. Limita superioară de vârstă: 40 ani
	2. Condițiile pentru a fi șef de exploatație

Persoană fizică sau juridică, iar în cazul persoanelor juridice, asociatul unic sau asociatul majoritar exercită un control efectiv în cadrul acesteia, în ceea ce privește deciziile referitoare la gestiune, beneficii și la riscuri financiare legate de exploatație.

* 1. Cursuri necesare și/sau competențe solicitate

Dovada formării (diplome de absolvire) sau a deținerii competențelor adecvate în domeniul agricol. (diploma/certificat absolvire)

#### 5.4 Alte comentarii referitoare la definiția tânărului fermier

NU ESTE CAZUL

### **Fermier nou**

#### Condițiile necesare pentru a fi “șef de exploație” pentru prima dată

NU ESTE CAZUL

* 1. Cursuri necesare și/sau competențe solicitate

NU ESTE CAZUL

### **Cerințe minime pentru a primi plăți directe decuplate**

7.1 Limite de eligibilitate pentru plăți directe

1. Exploatație cu suprafață de minim 1 ha, cu parcelă de:

- minim **0.3 ha** pentru culturile în teren arabil sau pajiștile permanente

* minim 0.1 ha pentru culturi permanente, hameiști, pepiniere.

2. Exploatație cu suprafață minima de 0.3 hectare, pentru solicitarea sprijinului cuplat pentru legume în spații protejate compusă din parcele de minim 0.03 ha.

7.2 Explicație

### **Alte definiții folosite în Planul Strategic**

„Fermier” înseamnă o persoană fizică sau juridică sau o formă asociativă de persoane fizice sau juridice,

indiferent de statutul juridic al acesteia, a cărei exploataţie se situează pe teritoriul României şi care desfăşoară o activitate agricolă;

„Exploataţie” înseamnă ansamblul unităţilor de producţie utilizate pentru activităţi agricole şi gestionate de un fermier, situate pe teritoriul României;

Suprafaţă agricolă” înseamnă orice suprafaţă de teren arabil, de pajisti permanente sau culturi permanente.

„Parcelă agricolă” înseamnă o suprafaţă continuă de teren, care face obiectul unei declaraţii din partea unui singur fermier, cu aceeaşi categorie de folosinţă, pe care se cultivă o singură grupă de culturi; cu toate acestea, în cazul în care se solicită o declaraţie separată privind utilizarea unei suprafeţe care face parte dintr-o singură grupă de culturi în temeiul Regulamentului 2115/2021, utilizarea respectivă limitează suplimentar, dacă este necesar, suprafaţa respectivă;

„Hectar eligibil” - înseamnă:

a) orice suprafață agricolă a exploatației care, pe parcursul anului pentru care se solicită sprijin, este utilizată pentru o activitate agricolă sau, în cazul în care suprafața este folosită și pentru activități neagricole, este utilizată predominant pentru activități agricole;

(b) orice suprafață a exploatației care este:

(i) acoperită de elemente de peisaj care fac obiectul obligației de păstrare în conformitate cu standardul GAEC 8 enumerat în anexa III a Regulamentului 2115 / 2021;

(ii) utilizată pentru a atinge cota minimă a terenului arabil dedicat suprafețelor și elementelor neproductive, inclusiv teren lăsat în pârloagă, în conformitate cu standardul GAEC 8 enumerat în anexa III a Regulamentului 2115 / 2021; sau

(iii) pe durata angajamentului relevant asumat de fermier, creată sau menținută ca urmare a unei eco-scheme menționate la articolul 31 din Regulamentul 2115 / 2021.

,,Utilizarea terenului” înseamnă utilizarea pentru activități agricole a suprafeței de teren agricol din cadrul

exploatației aflate la dispoziția fermierului la data depunerii cererii, în anul de cerere;

„Teren aflat la dispoziţia fermierului” înseamnă terenul de care dispune și pentru care fermierul dovedeşte

utilizarea acestuia;

„Pârloagă sau teren nelucrat” - înseamnă teren arabil necultivat pe durata unui an, întreținut în bune condiții agricole şi de mediu, pe care se efectuează activitatea minimă. Perioada în care terenul este lăsat în pârloagă este de minim 6 luni într-un an calendaristic și acoperă lunile aprilie-septembrie;

"Mentinerea pajistilor permanente" pe baza unui raport proportional intre pajistile permanente si suprafata agricola la nivel national in comparatie cu anul de referinta 2018. Reducerea maxima este de 5% in comparatie cu anul de referinta.

”Pajiştile permanente utilizate în comun de mai mulţi fermieri” sunt suprafeţele de pajişti în interiorul cărora nu există nici o delimitare naturală sau artificială, iar animalele păşunează liber sau se coseşte pe întreaga suprafaţă a pajiştii în cauză. Această suprafaţă poate coincide sau nu cu suprafaţa blocului fizic.

"Crescător de animale" – persoana fizică sau juridică care detine exploatatie inscrisa in BDE si/sau care are în posesie animale înscrise în SNIIA.

CP -"culturi permanente" înseamnă culturile pentru care nu se practică un sistem de rotaţie, altele decât pajişti permanente, care ocupă terenurile pentru o perioadă de cinci ani sau mai mare şi care produc recolte repetate, inclusiv pepinierele pomicole/viticole, hameistile şi speciile forestiere cu ciclu scurt de producţie;

„Teren în pregătire pentru culturi permanente” înseamnă teren pe care urmează să se înființeze culturi

permanente și pe care se desfășoară activitate minimă. Regimul de teren în pregătire pentru culturi permanente poate fi menținut pe o perioadă de maximum 3 ani, care începe cu anul primei declarări a acestuia pentru sprijinul de baza pentru venit in scopul sustenabilitatii.

,,Cererea unică de plată” este cererea de ajutor şi/sau de sprijin, după caz, în cadrul oricăreia dintre plăţile

directe și/sau a ajutoarelor nationale tranzitorii sau oricăreia dintre intervențiile delegate de dezvoltare rurală din Planul Național Strategic, pe care fermierul o depune o singură dată pe an la Agenţia de Plăţi şi Intervenţie pentru Agricultură.

„Marginile de câmp” înseamnă suprafeţe de teren situate la marginea parcelei agricole, cu latime minima de 3m, inierbate si pe care se efectueaza activitate minima.

Cu privire la condiționalitate, lățimea minima a fâșiilor de protecție de-a lungul cursurilor de apă este de 3m pe terenurile cu panta de pana la 12% și de 5m pe terenurile cu panta mai mare de 12%, pe care nu pot fi folosite produse de protectia plantelor si fertilizanti de orice fel.

,,Neconformitate” înseamnă, în cazul criteriilor de eligibilitate, al angajamentelor sau al altor obligaţii legate de condiţiile de acordare a ajutorului sau sprijinului prevazut in IACS (Sistem Integrat de Administrare si Control), orice nerespectare a acelor criterii de eligibilitate, angajamente sau alte obligaţii sau, în cazul condiţionalităţii, neconformitatea cu cerinţele de reglementare în materie de gestionare in conformitate cu legislatia nationala si cu normele euroepene, cu standardele privind bunele condiţii agricole şi de mediu ale terenurilor, definite de statele membre în conformitate cu legislatia nationala si cu normele europene, sau cu cerinţa privind întreţinerea pajiştilor permanente in conformitate cu legislatia nationala si cu normele europene.

,,Parcelă de referinţă” este o suprafaţă delimitată geografic, având un identificator unic, înregistrată în sistemul de informaţii geografice (GIS) al sistemului de identificare al parcelelor agricole (LPIS). În România parcela de referinţă este blocul fizic.

,,Bloc fizic” este o suprafaţă de teren utilizată în scopuri agricole de unul sau mai mulţi fermieri, delimitată de limite naturale sau artificiale stabile şi care poate include una sau mai multe parcele agricole.

,,Suprafaţa maximă eligibilă a parcelei de referinţă” este suprafaţa maximă a blocului fizic pentru care se

acordă plăți.

"Identificarea parcelei/parcelelor agricole utilizate" înseamnă declararea, localizarea și delimitarea în cadrul blocului fizic a parcelei/parcelelor agricole utilizate, în aplicația electronică GIS, pusă la dispoziția beneficiarilor de către APIA. Pentru identificare se utilizează informațiile cadastrale ca urmare a înregistrării sistematice a imobilelor prin Programul național de cadastru și carte funciară, în situația în care acestea sunt disponibile și relevante. În urma identificării parcelei este necesară evidențierea detaliilor din teren referitoare la cultura/grupul de culturi pe care fermierul le înființează, categoria de folosință, limite vizibile pe ortofotoplanurile puse la dispoziție beneficiarilor de către APIA. Parcelele nu trebuie să se suprapună peste alte parcelele declarate de fermierul care realizează identificarea sau de către alți fermieri, și să nu depășească limita blocului fizic.

,,Transferul unei exploataţii” înseamnă vânzarea, arendarea, sau orice alt tip de tranzacție similară care are drept obiect unităţile de producţie în cauză, efectuat până la data emiterii deciziei de plată.

,,Conţinutul de tetrahydrocanabinol” (THC) – este o analiză obligatorie pentru toată suprafaţa de cânepă

cultivată.

 „Registrul individual al exploataţiei" înseamnă registrul ţinut de deţinătorii de animale în conformitate cu Regulamentul (UE) nr. 429/2016, cu modificările și completările ulterioare.

"Documente de evidenţă ale exploataţiei agricole" sunt documentele prevăzute în Programul de acțiune pentru protecția apelor împotriva poluării cu nitrați, Codul de bune practici agricole pentru protecţia apelor împotriva poluării cu nitraţi din surse agricole si Registrul de evidenţă a tratamentelor cu produse de protecţie a plantelor, aprobat prin legislatia nationala in conformitate cu Regulamentele europene.

„Perioadă de reținere” este perioada în care un animal care face obiectul unei cereri unice de plată trebuie reținut în exploatația, inclusiv în evidențele acesteia, sau transferat temporar pentru pășunat în alte exploatații ale solicitantului / asociațiilor/cooperativelor/ grupurilor de producători, inclusiv în evidențele acestora, „Produse agricole” înseamnă produsele, cu excepția produselor pescărești, enumerate în anexa nr. 1 la Tratatul dintre Regatul Belgiei, Republica Cehă, Regatul Danemarcei, Republica Federală Germania, Republica Estonia, Republica Elenă, Regatul Spaniei, Republica Franceză, Irlanda, Republica Italiană, Republica Cipru, Republica Letonia, Republica Lituania, Marele Ducat al Luxemburgului, Republica Ungară, Republica Malta, Regatul Țărilor de Jos, Republica Austria, Republica Polonă, Republica Portugheză, Republica Slovenia, Republica Slovacă, Republica Finlanda, Regatul Suediei, Regatul Unit al Marii Britanii și Irlandei de Nord (state membre ale Uniunii Europene) și Republica Bulgaria și România privind aderarea Republicii Bulgaria și a României la Uniunea Europeană, ratificat prin Legea nr. 157/2005;

 „Vacă de lapte” înseamnă femela din specia bovină care aparține genului Bos, care a fătat cel puțin o dată.

„Vacă de carne“ înseamnă femelă din specia bovină care aparține genului Bos, care a fătat cel puțin o dată, a cărei rasă este cuprinsă în lista raselor de taurine de carne, stabilită prin legislațiai naționala(in conformitate cu Regulamentul UE 2021/2115 al Parlamentului European si al consiliului de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare Agricola (FEGA) și de Fondul european agricol pentru dezvoltare rurala (FEADR) și de abrogare a Regulamentelor (UE)1305/2013 și (UE) 1307/2013,

“Bivoliță” înseamnă femelă din specia bovină care aparține genului Bubalus și care a fătat cel puțin o dată.